 Abụ Sọlọmọn 2  Abụ m okooko safrọn nke puru nụsọ oké osimiri, bụrụkwa okooko lili nke puru na ndagwurugwu.Dị ka okooko lili nke puru netiti ahịhịa ogwu, otú ahụ ka enyi m nwaanyị dị netiti ụmụ nwaanyị.Dị ka osisi apụl nke dị netiti osisi ndị dị noké ọhịa, otú ahụ ka onye m hụrụ nanya dị netiti ụmụ nwoke. Ndò ya agụsiwo m agụụ ike, ọ bụkwa nebe ahụ ka m nọdụrụ ala, mkpụrụ ya na-atọkwa okpo ọnụ m ụtọ.Ọ kpọbatara m nụlọ mmanya, ọkọlọtọ ya nke na-efe nelu isi m bụ ịhụya.Nyenụ m achịcha mkpụrụ vaịn ka m taa wee nwee ume, nyenụ m mkpụrụ osisi apụl ka m taa; nihi na ịhụya eriela m obi.M hiwere isi naka ekpe ya; o jikwa aka nri ya makụọ m.Ụmụ nwaanyị Jeruselem, ejiriwo m nne mgbada ma ọ bụ nne ele bi nọhịa mee ka unu ṅụọ iyi, ka unu ghara ịkpọte ịhụya dị nime m ma ọ bụ kpalie ya ruo mgbe ọ chọrọ.Anụrụ m olu onye m hụrụ nanya! Lee! Ọ bụ ya na-abịa, ọ na-arị ugwu ukwu, na-awụlikwa elu nugwu nta.Onye m hụrụ nanya yiri nne mgbada ma ọ bụ nwa oké ele. Lee! Ọ bụ ya guzo nazụ mgbidi anyị, si na windo na-elebata anya, sikwa na mpio ụlọ na-enyobata anya.Onye m hụrụ nanya gwara m, sị, Bilie, enyi m nwaanyị, asampete m, ka anyị pụọ.Nihi na, lee! oge udu mmiri agafewo, oké mmiri ozuzo akwụsịwokwa, ọ laala.Okooko osisi awaala nelu ala, oge e ji akwacha osisi vaịn eruwo, a nụwokwa ubé nduru nala anyị.Osisi fig emewo ka mkpụrụ fig mbụ ya chaa; osisi vaịn amaala ifuru, ha na-esipụta ísì ụtọ ha. Bilie, bịa, enyi m nwaanyị, asampete m, ka anyị pụọ.Nduru m, gosi m ihu gị nebe mgbaba nke dị na nkume dị elu, nebe zoro ezo nụzọ kpọdara akpọda nugwu, ka m nụkwa olu gị, nihi na olu gị dị ụtọ, ị makwara mma.Jiderenụ anyị nkịta ọhịa, bụ ụmụ nkịta ọhịa na-emebisị ubi vaịn, ebe ọ bụ na ubi vaịn anyị amawo ifuru.Onye m hụrụ nanya bụ nke m, abụkwa m nke ya. Ọ na-azụ atụrụ nebe okooko lili juru.Tupu oge ikuku ji eku eruo, onyinyo alaakwa, tụgharịa, onye m hụrụ nanya; dịrị ka nne mgbada ma ọ bụ nwa oké ele nke nọ nelu ugwu nkewa. 